<s>[INST] রাতুলদের গ্রামে আগে অনেক পুকুর, জলাশয় ছিল। জনসংখ্যা বৃদ্ধিসহ আরো নানা কারণে বর্তমানে তাদের গ্রামের অনেক পুকুর, জলাশয় ভরাট হয়ে গেছে। রাতুলদের গ্রামকে এ ধরনের প্রভাব থেকে রক্ষা করার জন্য কী কী পদক্ষেপ গ্রহণ করা যেতে পারে বলে তুমি মনে করো? [/INST] রাতুলদের গ্রামকে এ ধরনের প্রভাব অর্থাৎ পানি সংকটের নেতিবাচক প্রভাব থেকে রক্ষা করতে পানি সম্পদ ব্যবস্থাপনার মাধ্যমে বিভিন্ন পদক্ষেপ গ্রহণ করা যেতে পারে বলে মনে করি।

মানুষসহ জীবজগতের অস্তিত্বের জন্য পানির ভূমিকা অত্যন্ত গুরুত্বপূর্ণ। তাই পানি অত্যন্ত মূল্যবান সম্পদ। বর্ষাকালে বৃষ্টি থেকে পর্যাপ্ত পানি পাওয়া গেলেও শীত ও গ্রীষ্মকালে পানির অভাব হলে কৃষি, শিল্প ও জীবনযাপন সংকটাপন্ন হয়ে ওঠে। সে কারণে সারাবছর পানির প্রাপ্তি, প্রবাহ ও রটন নিশ্চিত রাখতে এই সম্পদের ব্যবস্থাপনা নিশ্চিত করতে হবে।

রাতুলদের গ্রামে পুকুর, জলাশয় ভরাট করা হচ্ছে এবং ফলাফলে পানি সংকট তৈরি হচ্ছে। পানি সংকটের নেতিবাচক প্রভাব থেকে রেহাই পেতে পানি ব্যবস্থাপনা জরুরি। পানি ব্যবস্থাপনার উদ্যোগ হিসেবে নদ-নদী, পুকুর, খাল, বিল, হাওর-বাওড়, বন ও ভূমির পরিবেশ রক্ষা করতে হবে। শুষ্ক ও শীত মৌসুমে সর্বত্র পানির সদ্ব্যবহার নিশ্চিত করতে হবে এবং বৃষ্টির সময়ে বৃষ্টির পানি ধরে রাখতে হবে। নদ-নদীর নাব্য সংকট দূর করতে খনন কাজ সম্পাদন করা জরুরি। সংযোগ খাল ও রিজার্ভার খনন, মাটির লবণাক্ততা দূর, নদী ভাঙন রোধে প্রকল্প গ্রহণ ও বাস্তবায়ন, পরিমিত সার ও কীটনাশক ব্যবহার প্রভৃতি কার্যক্রম সম্পাদন করতে হবে। সর্বোপরি নদী, খাল-বিল, পুকুর-জলাশয় ভরাট বন্ধে ব্যক্তি সচেতনতার পাশাপাশি সরকারি হস্তক্ষেপ গুরুত্বপূর্ণ ভূমিকা পালন করবে।

অতএব বলা যায়, রাতুলদের গ্রাম তথা বাংলাদেশের বিভিন্ন অঞ্চলকে পানি সংকট থেকে রক্ষা করতে পানি সম্পদ ব্যবস্থাপনার বিভিন্ন উদ্যোগের বাস্তবায়ন আবশ্যক। এই উদ্যোগ বা পদক্ষেপগুলোই রাতুলদের গ্রামের পানি সংকট দূর করবে। </s>